**Årsmelding Rendalen Bygdekvinnelag 2023/2024**

Styret har bestått av:
Leder: Gerd Janne Storli Simensen
Nestleder: Linn Aasgård
Kasserer: Karin Rugsveen
Sekretær: Toril Andreassen

Studieleder: Oddbjørg Brænd

Rendalen Bygdekvinnelag har 62 medlemmer

Det er avholdt 7 styremøter.

6. november arrangerte vi jubileumsfeiring på kommunehuset i anledning av Rendalen Bygdekvinnelags feiret 95 års-jubileum 8. november. Det ble en minnerik og trivelig kveld, blant annet med besøk og tale av ordfører Linda Døsen, og utdeling av hederskjevle til Brynhild Lervang.

9. desember, deltok vi på julemarked i Rendalstunet. Vi solgte vevnader gitt av ett medlem.

14. desember, arrangerte vi adventsmøte på kommunehuset i samarbeid med «norskopplæringen» og noen av de mange ukrainerne som er i Rendalen. Vi hadde juleverksted med laging av dørkrans og engler av salmebokark, servering og trivelig samvær

12. januar åpnet igjen Brynhild Lervang huset sitt for det tradisjonelle rakfisklag hos henne og Bjørn. Vi koste oss med god mat, kaffe og kaker, underholdning, konkurranse og trivelig kvinnefellesskap.

13. januar, ble det arrangert ledermøte i HBK, på Atlungstad Brenneri i Stange, selvsagt med representasjon fra Rendalen Bygdekvinnelag.

19. januar, var vi dommere ved Rendalen 4-Hs kokkekamp, 4 grupper ungdommer deltok med servering av treretters middag. Et artig oppdrag!

27. januar, var vi med på regionmøte i Nord-Østerdal, i Tufsingdalen samfunnshus.

15. februar, arrangerte vi temamøte i samarbeid med Rendalen Demensforening om fremtidsfullmakt og økonomisk svindel. 80 personer deltok. Vi samlet inn om lag 2700 kroner til kreftforeningen.

5. mars, arrangerte vi strikkekveld på biblioteket på kommunehuset. Denne kvelden starter vi strikkeprosjektet «skjerf og sjal med varme og omtanke», i samarbeide med kirkekontoret. I prosjektet strikker vi skjerf og sjal som kirkekontoret gir bort til pårørende som har mistet en av sine nærmeste.

15. – 16. mars, Årsmøte i Hedmark Bygdekvinnelag, på Herredsvang i Romedal.

15.-17. mars tok Bygdekvinnelaget på seg å lage middag og lunsj ifm styrevervkurs for 4H medlemmer i Innlandet som var på «superhelg» i Rendalen.

22. mars, arrangerte Rendalen Bygdekvinnelag den tradisjonelle påskelunsjen på Fagertun Dette er et veldig populært tiltak og både vertskap og de unge koste seg.

3. april, var vi invitert på «Mens vi venter på våren», inspirasjonskveld med Gerd Ellen Ottersen fra Hagespiren, hos Tylldalen Bygdekvinnelag. En god gjeng fra oss deltok og lot seg inspirere mens vi venter på varmere og grønnere tider.

Gerd Janne og Karin deltok på årsmøtet i Frivilligsentralen 11.april.

25.april, ny strikkekveld på biblioteket i samarbeid med kirkekontoret

23. mai, planteauksjon og orientering om Fruktbua hos Eirin Gislerud Andresen på Sakrismoen på Elvål. Strålende sol og trivelig verandakveld.

27. mai på Berger skole og 29. mai på Fagertun skole

Rendalen Bygdekvinnelag har søkt og fått tilskudd i forbindelse med Norges Bygdekvinnelags nasjonale «Prosjekt nøysom». Vi søkte om midler til kurs i

Sykkelvedlikehold og enkle reparasjoner. Olav Larsen var lærer. Vi klarte ikke å nå de ung, selv om vi prøvde å invitere både via skolene, ungdommens hus og 4 H, men artig var det!

15. juni, var vi invitert til «Generasjonsleker» i Rendalstunet og på Doktorgården, arrangert av Frivillighetssentralen.

28. juni, damekveld i Bull-haven, kl 18. Alle bidro til felles mat, og en trivelig damekveld i flotte omgivelser. Vi luftet sommerkjolen og hattene våre.

14. juli, Familiedag i Bull-museet, Bygdekvinnelaget hadde tradisjonen tro ansvaret for kafeen.

31. august, deltok seks av våre medlemmer på «Verdens Kuleste Dag» på Akershus festning i Oslo. Norges Bygdekvinnelag hadde søkt og fått 160 000 kroner fra Gjensidigstiftelsen og arrangerte en aktivitetsdag med temaet er potet. Flere titusener barn og voksne deltok. Karin Rugsveen og Magnhild Svarstad Skau deltok også, som medlemmer av HBK.

7. september, hadde vi stand på Veidekulturfestivalen. Medlemmer fikk selge sine egne ting, laget solgte «Rendalskost».

15. september, Bygdekvinnelaget hadde ansvar for pynting og servering av kirkekaffe i forbindelse med høsttakkegudstjenesten i Øvre Rendal kirke,

18. september, strikkekveld i samarbeid med kirke kontoret. Til sammen er det laget og pakket ca 110 skjerf/sjal.

21. september, kurs i takkebakst

28. september, deltok Anne Øverstad Ask på Stormøte i Eidsskog

Videre har vi planlagt bunadkurs med oppstart i 3. oktober og 17. oktober markerer vi verdens matvaredag.

21. oktober, Årsmøte på Hornsetvangen

**Annet:**

Rendalen Bygdekvinnelag har støttet høringsuttalelse ift GEMO sendt av Leder i Hedmark Bonde- og småbrukarlag og Grim Jardar Aasgård

Vi har bevilget 1000 kroner i bidrag til Rendalen Løypelaget

Laget har kjøpt nytt Bordflagg- ny logo.

Vi har delt ut roser til jul til alle medlemmer over 80 år, blomster til 2 jubilanter, i forbindelse med bygging av nytt fjøs og til et medlem som har fått barn.